stanford-oval/wikipedia huggingface dataset:
Svenska Spel

Yhtiön logo
Svenska Spel on Ruotsin valtion omistama osakeyhtiömuotoinen rahapeliyhtiö, joka aloitti toimintansa vuonna 1997. Yhtiön pääkonttori sijaitsee Visbyssä Gotlannissa. Sen toimintaa valvoo Spelinspektionen. Yritys muodostettiin 1997, kun Penninglotteriet ja 1934 perustettu Tipstjänst yhdistettiin.
Aiheesta muualla

Svenska Spel (ruotsiksi) (englanniksi)
Thomas Nilsson

| Thomas Nilsson |
| --- | --- |

Henkilötiedot
Koko nimi:  Thomas Hilt Nilsson
Kansalaisuus:   Ruotsi
Yleisurheilija
Pituus:  189 cm
Paino:  64 kg
Laji:  kestävyysjuoksu
Thomas Hilt Nilsson (9. huhtikuuta 1926 Ljungby – 18. marraskuuta 2014 Kalmar) oli ruotsalainen kestävyysjuoksija.
Vuonna 1956 Nilsson voitti Košicen maratonin ja sijoittui Melbournen olympiamaratonilla yhdeksänneksi. EM-kilpailuissa Nilsson sijoittui 10 000 metrillä yhdeksänneksi vuonna 1954 ja maratonilla 12:nneksi vuonna 1958. Ruotsin-mestaruuskilpailuista hän voitti muun muassa 10 000 metrillä kultaa vuonna 1953 ja maratonilla kultaa vuonna 1956.
Aiheesta muualla

Thomas Nilsson Kansainvälinen olympiakomitea. (englanniksi)
Sympatiaa herra kostajalle

| Sympatiaa herra kostajalle> 복수는 나의 것 Boksuneun naui geot |
| --- | --- |

Ohjaaja:  Park Chan-wook
Käsikirjoittaja:   Park Chan-wook  Lee Jae-sun  Lee Mu-yeong  Lee Yong-jong 
Tuottaja:   Jae-sun Lee  Jin-gyu Lim 
Kuvaaja:  Byeong-il Kim
Leikkaaja:  Sang-Beom Kim
Valmistustiedot
Valmistusmaa:  Etelä-Korea
Tuotantoyhtiö:  CJ Entertainment
Levittäjä:  CJ Entertainment Netflix Fandango at Home (käännä suomeksi)
Ensi-ilta:  2002
Kesto:  129 min
Alkuperäiskieli:  korea
Seuraaja:  Oldboy
Aiheesta muualla
IMDb 
Elonet
AllMovie
Infobox OKNimi-testi OK: 
Sympatiaa herra kostajalle (hangul: 복수는 나의 것; hanja: 復讐는 나의 것; uudistettu latinisaatio: Boksuneun naui geot, engl. Sympathy for Mr. Vengeance) on vuonna 2002 julkaistu Park Chan-wookin ohjaama elokuva. Se on Chan-wookin nk. Vengeance-trilogian ensimmäinen osa.
Pääosat

| 0 | 1 | 2 |
| --- | --- | --- |
|  Kang-ho Song  | … |  Park Dong-jin   |
|  Ha-kyun Shin  | … |  Ryu   |
|  Du-na Bae  | … |  Cha Yeong-mi   |
|  Ji-Eun Lim  | … |  Ryu's Sister   |
|  Bo-bae Han  | … |  Yu-sun   |
|  Se-dong Kim  | … |  Chief of Staff   |
|  Dae-yeon Lee  | … |  Choe   |
S’brent – se palaa

| S’brent – se palaa |
| --- | --- |
Ohjaaja:  Eija-Elina Bergholm
Kuvaaja:  Jorma Toivonen
Lavastaja:  Liisa Luotola
Pääosat:  Elis Sella Seela Sella
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  1979
Kesto:  59
Alkuperäiskieli:  suomi, jiddiš
Aiheesta muualla
IMDb 
Infobox OKVirheellinen NIMI-arvo: 
S’brent – se palaa on suomalainen televisiolle tuotettu musiikkielokuvatuotanto vuodelta 1979. Laulu- ja runoesityksiä sisältävässä dramatisoinnissa Seela Sella ja Elis Sella esittävät pääasiassa jiddišin kielellä toisen maailmansodan aikaisia juutalaisia lauluja Puolan ja Baltian getoista. Ohjelma esitettiin televisiossa ensi kerran 1979, ja se perustuu Sellan pariskunnan eri puolilla Suomea 1970-luvulla kiertäneeseen konserttiohjelmaan. Esityksen musiikkia julkaistiin myös samannimisenä LP-levynä (Kompass Records 1979).
Thomas Nuttall

| Thomas Nuttall |
| --- | --- |
 Thomas Nuttall
Henkilötiedot
Syntynyt: 5. tammikuuta 1786 Long Preston, Yorkshire
Kuollut: 10. syyskuuta 1859 (73 vuotta) St Helens, Lancashire
Kansalaisuus:  Englanti
Koulutus ja ura
Tutkimusalue:  kasvi- ja eläintiede
 Nimikirjoitus
Thomas Nuttall (5. tammikuuta 1786, Long Preston, Yorkshire – 10. syyskuuta 1859, St Helens, Lancashire) oli englantilaissyntyinen, Yhdysvalloissa vaikuttanut kasvi- ja eläintieteilijä.
Nuorena Nuttall työskenteli Englannissa muutaman vuoden kirjanpainajaharjoittelijana. 1808 hän muutti Yhdysvaltoihin ja teki siellä elämäntyönsä. Philadelphiassa hän tutustui professori Benjamin Smith Bartoniin, joka oli tuolloin hyvin arvostettu luonnontieteilijä, ja jonka rohkaisusta Nuttall suuntasi intohimonsa luonnontieteisiin.
1810 hän teki tutkimusmatkan Suurille Järville. 1811 hän osallistui John Jacob Astorin rahoittamalle matkalle Missourin yläjuoksulle, jolla Nuttall ystävystyi englantilaisen kasvitieteilijän John Bradburyn kanssa, joka keräsi kasveja Liverpoolin kasvitieteelliseen puutarhaan.
Englannin ja Yhdysvaltain välien kiristymisen vuoksi Nuttall joutui palaamaan Lontooseen, jossa hän järjesti suuren kasvikokoelmansa. 1815 hän palasi Amerikkaan. 1818–1820 hän retkeili Arkansas-joella ja Red Riverillä. 1825 hän sai kuraattorin viran Harvardin yliopiston kasvitieteellisestä puutarhasta.
1834 hän erosi virastaan ja lähti uudelle retkelle länteen, kartoittaen Kansasin, Wyomingin ja Utahin kasvillisuutta. Joulukuussa 1834 Nuttall purjehti Havaijille, josta hän palasi seuraavana keväänä, ja tutki Tyynenmeren rannikkoa Yhdysvaltain luoteis- ja länsiosissa.
1836–1841 Nuttall työskenteli Philadelphian luonnontieteiden akatemiassa. Setänsä kuoltua hän palasi Englantiin joulukuussa 1841. Samoihin aikoihin tuli painosta hänen Yhdysvaltojen puita käsittelevä kirjansa, jossa ensimmäistä kertaa esiteltiin kaikki Yhdysvaltain puulajit.
Nuttall kuvaili ja nimesi suuren määrän kasveja ja myös eläimiä, linnuista muun muassa korpirastaan.
Nuttallin nimeämien kasvien tieteellisen nimen perässä käytetään nimen jälkeen liitettävää auktorilyhennettä Nutt..
Harvardin yliopistoon perustettiin lintutieteellinen yhdistys The Nuttall Ornithological Club, joka ryhtyi julkaisemaan lintulehteä Bulletin of the Nuttall Ornithological Club vuonna 1876. Lehti on nykyisin nimeltään The Auk, eräs maailman arvostetuimmista lintutieteellisistä julkaisuista.
Tärkeimmät teokset

The genera of North American plants, 1818
New genera and species of plants, 1840
The North American sylva, 1842–1849
Tampereen kihlakunta

Tampereen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Tampereen kaupunki. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Länsi-Suomen läänissä.
Toini Markkanen

Toini Hortensia Markkanen (24. syyskuuta 1915 – 20. joulukuuta 2004) oli suomalainen itseoppinut Varkaudessa asunut taidemaalari joka oli tunnettu itse kehittämästään silkkimaalaustekniikasta.
Markkasen vanhemmat olivat kupariseppä Armas Markkanen (1881–1960) ja Armi o.s. Laukkanen (1885–1952). Markkasen perhe asui Varkauden Lehtoniemessä jossa heillä oli myös puutarha ja kanala. Toini Markkanen esiintyi vuodesta 1933 alkaen laulajana juhlissa sekä Varkauden teatterissa esitetyissä wieniläisopereteissa. Hän voitti 1936 Kuopion laulukilpailun mutta joutui jo seuraavana vuonna lopettamaan laulajan uransa menetettyään äänensä Mikkelin laulukilpailuissa. Markkanen oli 35 vuoden ajan liike-alalla vuosina 1934–1969 toimien viimeksi Varkauden E-Centrumin tavaratalon jalkineosaston myymälänhoitajana.
Markkanen aloitti taiteilijauransa varsinaisesti 1954 alettuaan harrastaa keramiikkaa ja posliinimaalausta Varkauden työväenopistossa. Hän kehitti omaperäisen silkkimaalaustekniikan jota hän käytti sitten maalauksissaan. Eläkkeelle jäätyään Markkanen ryhtyi päätoimiseksi taiteilijaksi. Hän rakennutti yhdessä sisarensa kanssa vuonna 1972 Varkauden Ruokojärvelle Niittypurontielle Korpigalleriaksi kutsutun yhdistetyn asuintalon, ateljeen ja näyttelytilan. Ensimmäisen yksityisnäyttelynsä hän piti 1964 Galleria Pinxissä Helsingissä ja Kuopion kaupungintalolla. Markkanen julkaisi vuonna 2002 omaelämäkertansa Korpigallerian Hortensia : taiteilija Toini Markkasen elämänkerta (Fenix-kustannus, Espoo 2002).
Toini Markkasen syntymän 100-vuotisjuhlanäyttely järjestettiin syksyllä 2015 Varkauden taidemuseossa.
Səmra Rəhimli

| Səmra Rəhimli |
| --- | --- |
 Rəhimli vuonna 2016
Henkilötiedot
Syntynyt: 19. lokakuuta 1994 (ikä 29) Baku, Azerbaidžan
Ammatti:  laulaja
Muusikko
Taiteilijanimi:  Samra 
Aktiivisena:  2015–
Tyylilajit:  pop
Levy-yhtiöt:  Wave Music
  [ Muokkaa Wikidatassa ] [ ohje ]  
Səmra Rəhimli (s. 19. lokakuuta 1994 Baku), tunnetaan myös nimellä Samra, on azerbaidžanilainen laulaja.
Rəhimli nousi julkisuuteen The Voice -formaattiin perustuvasta O Ses Türkiye -kilpailusta vuonna 2015, ja osallistui vuonna 2016 saman kilpailun azerbaidžanilaiseen versioon.
Rəhimli edusti Azerbaidžania vuoden 2016 Eurovision laulukilpailussa Tukholmassa kappaleella Miracle. Hän saavutti kilpailun finaalissa sijan 17.
Aiheesta muualla

Kuvia tai muita tiedostoja aiheesta Səmra Rəhimli Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Səməd Vurğun

| Səməd Vurğun |
| --- | --- |
 Səməd Vurğun vuonna 1954.
Henkilötiedot
Koko nimi:  Səməd Yusif oğlu Vəkilov
Syntynyt: 21. maaliskuuta 1906 Qazaxin piiri, Yuxarı Salahlın kylä
Kuollut: 27. toukokuuta 1956 (50 vuotta) Baku
Ammatti:  runoilija, näytelmäkirjailija ja yhteiskunnallinen vaikuttaja
Kirjailija
Äidinkieli: azeri
 Nimikirjoitus
Palkinnot
  Stalin-palkinto (1941, 1942)  Leninin kunniamerkki (kahdesti)  
Aiheesta muualla
Löydä lisää kirjailijoitaKirjallisuuden teemasivulta
Səməd Vurğun (oikea nimi Səməd Yusif oğlu Vəkilov, ven. Самед Вургун, Samed Vurgun, Самед Юсиф оглы Векилов, Samed Jusif ogly Vekilov; 21. maaliskuuta 1906 nykyisen Qazaxin piirin Yuxarı Salahlın kylä – 27. toukokuuta 1956 Baku) oli azerbaidžanilainen runoilija, näytelmäkirjailija ja yhteiskunnallinen vaikuttaja. Häntä pidetään azerinkielisen nykyrunouden alullepanijana.
Səməd Vurğun syntyi talonpojan perheeseen. Hän valmistui Qazaxin opettajaseminaarista vuonna 1924, työskenteli opettajana, opiskeli Moskovan yliopistossa ja suoritti jatko-opintoja Bakussa. Vurğunin ensimmäiset teokset ilmestyivät vuonna 1924. 1700-luvun runoilijasta kertova runomuotoinen näytelmä Vaqif (1937) ja runonäytelmä Fərhad və Şirin (1941) saivat Stalin-palkinnon vuonna 1941 ja 1942. Vurğun toimi myös klassisen ja neuvostorunouden azerintajana.
Vurğun liittyi Neuvostoliiton kommunistiseen puolueeseen vuonna 1940. Vuonna 1943 hän sai Azerbaidžanin SNT:n ansioituneen taiteilijan ja kansanrunoilijan arvonimet. Vuonna 1945 hänet valittiin Azerbaidžanin tiedeakatemian akateemikoksi. Hän toimi myös Neuvostoliiton korkeimman neuvoston edustajana. Runoilija on palkittu kahdella Leninin kunniamerkillä.
Aiheesta muualla

Kuvia tai muita tiedostoja aiheesta Səməd Vurğun Wikimedia Commonsissa
Tornimäen kaksoistorni

Tornimäen kaksoistorni (vir. Tornimäe kaksiktorn) on kahdesta tornitalosta ja 5-kerroksisesta rakennuksesta koostuva rakennuskokonaisuus Viron pääkaupungissa Tallinnassa. Tornitaloista matalampi kohoaa 113 metrin korkeuteen, ja siinä on 31 kerrosta. Se valmistui vuonna 2006, ja se on asuinkäytössä. Tornitaloista korkeampi puolestaan on 117 metrin korkuinen ja 28-kerroksinen, ja se valmistui vuonna 2007. Se on hotellikäytössä ja siinä toimii Swissôtel Tallinn. Se on myös Viron korkein tornitalo. Rakennuskokonaisuuden suunnittelusta on vastannut arkkitehtitoimisto Nord Projekt AS.
Kuvia

Tornimäen kaksoistorni kohoaa takana kuvan keskiosassa.
Aiheesta muualla

Emporis.com - Kaksiktorn
Wikimedia Commonsissa on kuvia tai muita tiedostoja aiheesta .
Total 13

| Total 13 Backyard Babies |
| --- | --- | --- |

Studioalbumin tiedot
 Julkaistu: 1998
 Tyylilaji: Glam punk
 Levy-yhtiö: Scooch Pooch, PWL, MVG
Backyard Babiesin muut julkaisut
| Diesel & Power 1994 | Total 13 1998 | Making Enemies Is Good 2001 |
Total 13 on Backyard Babiesin toinen virallinen studioalbumi. Albumi julkaistiin vuonna 1998.
Kappaleet

"Made Me Madman" - 2:23 (Dregen, Nicke Borg, Johan Blomquist)
"U.F.O. Romeo" - 2:44 (Nicke Borg, Dregen)
"Highlights" - 3:47 (Nicke Borg, Dregen)
"Get Dead" - 3:05 (Dregen, Nicke Borg)
"Look at You" - 2:44 (Nicke Borg, Dregen)
"Let's Go to Hell" - 3:13 (Nicke Borg)
"Spotlight the Sun" - 2:59 (Nicke Borg, Dregen)
"8-Balled" - 2:43 (Nicke Borg, Dregen, Nicke Andersson)
"Ghetto You" - 3:26 (Dregen, Nicke Borg)
"Subculture Hero" - 3:00 (Nicke Borg, Nicke Andersson, Dregen)
"Bombed (Out of My Mind)" - 2:55 (Nicke Borg, Dregen, PederCarlsson)
"Hey, I'm Sorry" - 2:58 (Dregen, Peder Carlsson)
"Robber of Life" - 3:21 (Nicke Borg, Dregen)
Time (Izabon kappale)

| Time> Kappaleen tiedot |
| --- | --- |
Esittäjä(t):  Izabo
Levy-yhtiö:  Anova Music
Kesto:  3:00
Julkaistu:  1.3.2012
Säveltäjä(t):  Ran Shem-Tov, Shiri Hadar
Sanoittaja(t):  Ran Shem-Tov, Shiri Hadar
Euroviisutiedot
Vuosi:  2012
Maa:  Israel
Kieli:  englanti, heprea
Sijoitus semifinaalissa:  13.
Pisteet semifinaalissa:  33
Sanat:  sanoitus
Video:  videolinkki
Time on israelilaisyhtye Izabon kappale, jolla yhtye edusti Israelia vuoden 2012 Eurovision laulukilpailussa. Israelin yleisradioyhtiö IBA valitsi yhtyeen ja kappaleen sisäisesti maan edustajaksi, ja kappale julkaistiin 1. maaliskuuta.
Kappale kilpaili Eurovision laulukilpailun ensimmäisessä semifinaalissa 22. toukokuuta. Kappale sijoittui semifinaalin 13:nneksi eikä päässyt finaaliin.
Taipaleen työväentalo

| Taipaleen työväentalo |
| --- | --- |
 Pielaveden Taipaleen työväenyhdistyksen talo
Sijainti:  Taipale, Pielavesi
Valmistumisvuosi:  1911
Rakennuttaja:  Taipaleen Työväenyhdistys
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Taipaleen työväentalo oli Pielaveden Taipaleen kylässä sijainnut työväentalo. Talo suljettiin ja huutokaupattiin yksityisomistukseen 1930-luvun alussa.
Historiaa

Taipaleen työväenyhdistys perustettiin vuonna 1907. Talo valmistui vuonna 1911 kansakoulun lähelle. Vuonna 1910 Taipaleen yhdistyksellä oli 26 jäsentä, ja se oli Pielaveden työväenyhdistyksistä elinvoimaisin. Yhdistys liittyi vuonna 1921 Suomen Sosialistiseen Työväenpuolueeseen, ja sen omaisuus takavarikoitiin vuonna 1923. Yhdistys ilmeisesti jatkoi toimintaansa Taipaleen työväen ja pienviljelijöiden yhdistyksenä. Se lakkautettiin kommunistilakien nojalla 9.10.1931, talo suljettiin 26.8.1930 ja myytiin huutokaupassa yksityiselle 1930-luvun alkupuolella.
Teodor Sillman

Teodor Sillman (ven. Фёдор Фёдорович Си́льман, Fjodor Fjodorovitš Silman; 17. tammikuuta 1854 Helsinki – 12. maaliskuuta 1926 Hatsina, Pietarin kuvernementti, Neuvostoliitto) oli suomalainen Venäjän laivaston vara-amiraali, joka toimi myös jonkin aikaa senaattorina Markovin johtamassa senaatissa.
Sillmanin vanhemmat olivat eversti Claes Gustaf Fredrik Sillman ja hänen 1. puolisonsa Xenia Sokoloff. Hänen veljensä oli kenraalimajuri Nikolai Sillman. Sillman opiskeli 1871–1879 Pietarin merikadettikoulussa yleten midshipmaniksi kurssin lopulla. Luutnantiksi ylennetty Sillman oli 1881–1886 Pietarin merikadettikoulussa nuorempana luokanjohtajana, vuosina 1886–1891 vanhempana upseerina 1. luokan risteilijä Vladimir Monomahilla ja 1891–1893 kapteeniluutnantiksi ylennettynä vanhempana upseerina ristelijä ¨Pamjat Azovalla.
Sillman oli sitten päällikkönä satamahöyryvene Mogutšilla 1893–1895, monitori Smertšillä 1895-1896, tykkivene Koreetsilla 1896–1897 ja torpedoristeilijä Gaidamakilla 1898–1900. Hän teki tykkivene Koreetsilla edestakaisen matkan Kronstadtista Tyynellemerelle ja osallistui torpedoristelijä Gaidamakilla Kiinan boksarikapinallisia vastaan käytyyn sotaan ja Takun linnoituksen valtaukseen kesällä 1900.
1. luokan kapteeniksi ylennetty Sillman siirrettiin vuonna 1900 Siperian meriekipaasista Itämeren laivastoon. Hänestä tuli tammikuussa 1901 panssaripatterilaiva Pervenetsin päällikkö ja joulukuussa 1901 12. meriekipaasin komentaja ja ristelijä Pamjat Azovan päällikkö.
Vuosina 1906–1909 kontra-amiraaliksi ylennetty Sillman toimi Keisari Paavalin invalidikodin johtajana. Hänestä tuli 13. lokakuuta 1909 Markovin senaatin talousosaston jäsen ja hän oli tässä tehtävässä helmikuuhun 1910 saakka. Sillman palasi vielä joksikin aikaa Keisari Paavalin invalidikodin johtajaksi mutta sai sitten 3. lokakuuta 1911 eron vakinaisesta palveluksesta. Sillman muutti tämän jälkeen asumaan Hatsinaan Inkerinmaalle jossa hän vietti loppuvuotensa.
Sillman oli naimisissa Ekaterina Vasiljevna Nikolajevan kanssa.
Aiheesta muualla

Landsmän i ryska marinen 1808-1918, s. 146; Suomen sukututkimusseuran julkaisuja XIV 1938
Tiina Isohanni

Tiina Isohanni (s. 1968) on suomalainen laulaja ja näyttelijä. Hän on osallistunut muun muassa alla mainittujen elokuvien ja äänilevyjen tuotantoon. Hän on laulanut The Fabulettes -yhtyeessä ja laulaa edelleenmilloin? a cappella -duossa Spick&Span sekä Girl Talk -yhtyeessä.
Hän toimi Mari Hatakan kanssa tanssijana ja laulajana Topi Sorsakoski & Agents -yhtyeessä  ja esiintyy myös yhtyeen albumien In Beat (1986) ja Besame Mucho (1987) kansikuvissa. Hän on myös toiminut tanssijana ja laulajana Leningrad Cowboys -yhtyeessä. Vuoden 1991 elokuvassa Iskelmäprinssi Isohanni esitti yhtä pääosista. Hän toimi myös Shrek-elokuvien Fionan äänenä.
Tiina Isohannin veli oli The Nights of Iguana -yhtyeessä soittanut Floyd.
Isohanni on työskennellyt tapahtumatuottajana Momentum Oy:ssä, Popzoo Promotions Oy:ssä, Palace Kämp Oy:n Red Carpet yhtiössä ja on tällä hetkellämilloin? Pluto Finland Oy:n vastaava tuottaja. Hän on myös Sibelius-lukion tuki ry:n hallituksen puheenjohtaja.[lähde? ]
Isohanni opiskelee Helsingin yliopistossa folkloristiikkaa sekä italialaista filologiaa[lähde? ]
Isohanni on vuodesta 2023 lähtien toiminut Bocuse d’Or Academy Finland ry:n toiminnanjohtajana.
Diskografia

1988 Topi Sorsakoski & Agents: Pop
1991 Iskelmäprinssi - lauluja elokuvasta
1996   Niko Ahvonen Cortina Jets: Painovoimaa vastaan
1997     Ufo: Ufo
1997 Leningrad Cowboys: Mongolian Barbeque
1998    Niko Ahvonen: Eläköön Vapaus!
2000 Martti Servo & Napander: Hyvältä näyttää!
2000    Eternal Erection: No Funk About it
2000 Leningrad Cowboys: Terzo Mondo
2001 Niko Ahvonen: Tuhannen tanssin tasavalta
2003 Niko Ahvonen Cortina Jets: Eilen, tänään ja huomenna
2005  Jorma Kääriäinen: Onnenlantti
2005 Martti Servo & Napander: Sydämen amiraali
2007    The Regals: Bad Luck Soul
2009     Eternal Erection: Angels and Bandits
Time (täsmennyssivu)

Time voi viitata esimerkiksi seuraaviin asioihin:
Time, yhdysvaltalainen aikakauslehti
Time, Time-lehden alkuperäinen julkaisija
Time Warner, Time-yrityksen seuraaja
Time, norjalainen kunta
Time, suomalainen yhtye
”Time”, Pink Floyd -yhtyeen kappale
”Time”, I’Dees -yhtyeen kappale
”Time”, The Alan Parsons Projectin kappale
”Time”, Uzarin ja Maimunan kappale, Valko-Venäjän edustaja Eurovision laulukilpailussa 2015
”Time”, O.Torvaldin kappale, Ukrainan edustaja Eurovision laulukilpailussa 2017
"Time", Izabon kappale, Israelin edustaja Eurovision laulukilpailussa 2012
Time, Rettig-tupakkatehtaan savukemerkki 1960-luvulla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Time”, voi hakea sivunnimihaulla, laajalla sivunnimihaulla tai tekstihaulla.
Take This Waltz

| Take This Waltz |
| --- | --- |

Ohjaaja:  Sarah Polley
Käsikirjoittaja:  Sarah Polley
Tuottaja:   Susan Cavan  Sarah Polley 
Säveltäjä:  Jonathan Goldsmith
Kuvaaja:  Luc Montpellier
Leikkaaja:  Christopher Donaldson
Pääosat:   Michelle Williams  Seth Rogen  Luke Kirby 
Valmistustiedot
Valmistusmaa:  Kanada
Tuotantoyhtiö:  Columbia Pictures
Levittäjä:  Cirko Film Netflix
Ensi-ilta:   TIFF 11. syyskuuta 2011  Kanada 29. kesäkuuta 2012 
Kesto:  116 minuuttia
Alkuperäiskieli:  englanti
Tuotto:  1 239 692 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Take This Waltz on vuonna 2011 julkaistu kanadalainen draamakomedia. Elokuvan on ohjannut Sarah Polley, ja sen pääosissa nähdään Michelle Williams, Seth Rogen sekä Luke Kirby. Take This Waltz on toinen Polleyn omaan käsikirjoitukseen perustuva ohjaustyö.
Juoni

Margot on 28-vuotias freelance-toimittaja, joka tutustuu työmatkalla komeaan Danieliin, joka vielä sattuu asumaan samalla kadulla kuin Margot ja hänen aviomiehensä Lou. Margot tuntee Danieliin voimakasta vetoa ensitapaamisesta lähtien, mutta hän ei kuitenkaan halua pettää aviomiestään. Daniel ja Margot yrittävät tukahduttaa tunteensa ja pysyä vain ystävinä, mutta pikkuhiljaa kiusaus kasvaa vastutamattomaksi ja Margot jättää onnellisen liittonsa Loun kanssa ja muuttaa Danielin luokse asumaan. Elokuvan loppua kohden selviää, että Margot ei ehkä olekaan tyytyväinen ratkaisuunsa ja uuteen elämäänsä Danielin kanssa.
Rooleissa

| 0 | 1 | 2 |
| --- | --- | --- |
|  Michelle Williams  | … |  Margot   |
|  Seth Rogen  | … |  Lou   |
|  Luke Kirby  | … |  Daniel   |
|  Sarah Silverman  | … |  Geraldine   |
|  Jennifer Podemski  | … |  Karen   |
|  Aaron Abrams  | … |  Aaron   |
|  Vanessa Coelho  | … |  Tony   |
Aiheesta muualla

Take This Waltz Internet Movie Databasessa. (englanniksi)
Talavera de la Reina

| Talavera de la Reina |
| --- | --- |

 lippu:  vaakuna
 Talavera de la Reina
 Koordinaatit: 39°57′30″N, 4°49′58″W 
Valtio:  Espanja
Itsehallintoalue:  Kastilia-La Mancha
Maakunta:  Toledo (maakunta)
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  184,83 km²
Korkeus:  371 m
Väkiluku (2015):  85 150
Infobox OKVirheellinen NIMI-arvo: 
Talavera de la Reinan sijainti.
Talavera de la Reina on kaupunki Toledon maakunnassa ja Kastilia-La Manchan itsehallintoalueella keskisessä Espanjassa. Kunnassa on noin 85 000 asukasta (2015), ja se on väkiluvussa mitattuna Albaceten jälkeen koko itsehallintoalueen toiseksi suurin kunta.
Kaupungin lähistöllä risteää kaksi jokea, Alberche ja Tajo, joista jälkimmäinen jakaa sen kahtia. Keskellä jokea on kaksi saarta, Chamelo ja Isla Grande. Kuntaa reunustavat vuoristot, pohjoisessa Sierra de Segurilla ja etelässä Cerro Negro.
Talavera de la Reinan perustivat keltit. Rooman valtakunnan aikana se tunnettiin nimellä Caesarobriga. Muslimit valtasivat Talaveran vuonna 712 ja rakensivat sinne linnoituksen ja muurin. Kastilian Alfonso VI valtasi Talavera de la Reinan takaisin vuonna 1083 ja siitä tuli tärkeä kauppakeskus.
Nykyään Talavera de la Reina on hyvin eläväinen ja siellä sijaitsee muun muassa Kastilia-La Manchan yliopiston kampus. Kansainvälisesti Talavera de la Reina tunnetaan keramiikkateollisuudestaan. Kaupungin pääkirkon (Basílica de Nuestra Señora del Prado) seiniä koristavat keramiikkalaatat.
Kuvia

Kehämuuri
Iglesia de Santiago el Nuevo
Iglesia de Santa María la Mayor
Plaza de la Trinidad
Basílica de Nuestra Señora del Prado
Keraamisia laattoja (azulejos), Nuestra Señora del Prado
Arkeologisia kaivauksia
Calle de San Sebastian
Puente de Hierro
Aiheesta muualla

Wikimedia Commonsissa on kuvia tai muita tiedostoja aiheesta .
Ayuntamiento de Talavera de la Reina (espanjaksi)
Take On Helicopters

| Take On Helicopters |
| --- | --- |

Kehittäjä:  Bohemia Interactive
Julkaisija:  Bohemia Interactive Studio
Jakelija:  Steam
Pelisarja:  Take On
Pelimoottori:  Real Virtuality 3
Julkaistu:   27. lokakuuta 2011
Lajityyppi:  lentosimulaattori
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 16  USK 16 
Alusta:  Windows
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Take On Helicopters on Bohemia Interactiven kehittämä lentosimulaattori, joka keskittyy siviilihelikoptereihin. Pelissä pääsee lentämään satojen neliökilometrien kokoisilla, oikeaan karttadataan perustuvilla pelialueilla. Peli julkaistiin 27. lokakuuta 2011 Microsoft Windows-alustalle. 15. maaliskuuta 2012 pelille julkaistiin ensimmäinen lisäosa nimeltään Take On Helicopters: Hinds.
Pelaaminen

Take On Helicopters sisältää kolme eri helikopteriluokkaa; kevyt, keskiraskas ja raskas. Pelissä on myös kolme vaikeustasoa Trainee, Beginner ja Expert. Pelimoodeja ovat vapaalento, uramoodi, haastetehtävät, aikaratatehtävät, harjoitustehtävät, tehtäväeditori ja moninpeli.
Tärkeimpänä pelialueena on 3600 km² laajuinen Seattlen urbaani ympäristö pilvenpiirtäjineen ja vesistöineen. Toinen pelialue on 14400 km² laajuinen eteläaasialainen aavikkomaasto pienine kylineen ja jokineen.